|  |  |
| --- | --- |
| Тема | **Ияртүле бәйләнешнең сөйләм оештырудагы роле** |
| Максат | Белем бирү:  - Җөмләдәге сүзләр арасындагы ияртүле бәйләнеш турында төшенчә биреп, бәйләүче чаралары белән танышу;  үстерү:  - критик фикерләү сәләтен, хәтерне, игътибарлы булуны үстерү;  -мөстәкыйль эшли белү сәләтен арттыру;  -бәйләнешле сөйләм телен үстерү;  тәрбияви:  - туган ягыбыз табигатененең матурлыгын күрергә ярдәм итү;  -төркемдә эшли белү сәләте тәрбияләү. |
| Төп төшенчәләр | Тезүле һәм ияртүле бәйләнеш, иярүче һәм ияртүче сүз |
| Төп ресурслар | Биремнәр белән карточкалар, презентация, видеодәрес |
| Өстәмә ресурслар | 1. https://vseuroki.pro/doc/iyartle-bylnesh--temasyna-achyk-dres-2266.html 2. https://nsportal.ru/shkola/rodnoy-yazyk-i-literatura/library/2018/10/21/iyartule-bylnesh |
| **Дәрес барышы** | |
| I этап.  Оештыру, мотивация | – Дәфтәрләрне ачу, числоны язу.   1. **“Лингвистик тикшерү” алымы**   -Тактада бирелгән шигырьне укып карыйк әле. Сез аның эчтәлеген аңларсызмы?  ***Көзге пейзаж***  *Әйтерсең лә миләшкәйне*  *Буяганнар .......(кызылга)*  *..... (Сары) күлмәк киеп баскан*  *..... ( Сылу) каен кызы да. (Р.Хисмәт)*  -Текст аңлашыламы? Әйдәгез текстны үзебез язып карыйк. Текст барлыкка килсен өчен, сүзләрне тезеп кенә китеп булмый, ә төрле формаларга куярга кирәк икән.  -Димәк, буяганнар нәрсәгә? Көз көне миләш нинди төстә була? Каен кызы көзен нинди күлмәк кия?  -Текстта сүзләр бер-берсе белән бәйләнеп килгән. Алар үзара нинди юл белән бәйләнгәннәр?(ияртүле) Без инде тезүле бәйләнеш турында беләбез. Ә бу бәйләнеш ничек дип аталыр икән.  -*Сүзләрнең бер-берсенә ияреп килүләре нәтиҗәсендә ияртүле бәйләнеш хасил була*.  – Ничек уйлыйсыз, без бүген нәрсә турында сөйләшербез? Дәреснең темасын әйтеп карагыз әле. |
| II этап. Уку мәсьәләсен чишү | 1. **“Фикерләр кәрҗине” алымы. (**төркемнәрдә эш)   Сезнең алда сүзләр тезмәсе бирелгән. Бу сүзләр бер-берсенә нәрсә ярдәмендә бәйләнгән? Язылышларына игътибар итеп, аларны төркемнәргә берләштерәбез, бирелгән таблианы тутырабыз.  *1.Өйгә кайту, әнинең куллары, мәктәпкә бару, шәһәрдә яшәү.*  *2.Табиб белән сөйләшү, юл буеннан атлау, апа каршында уйнау.*  *3.Ачы алма, зәңгәр чәчәк, яшел болын,тәмле аш.*  *4. Кычкырып уку,укыгач сөйләү, язганчы уйлау.*  -Бу сүзләрне нәрсә берләштерә? (Һәр төркем аерым җавап бирә)   |  |  |  |  | | --- | --- | --- | --- | | Килеш кушымчалары | Бәйлек, бәйлек сүзләр | Янәшә тору, сүз тәртибе | Фигыль формалары | |  |  |  |  |   -**Нәтиҗә.** Сүзләр бер-берсенә кушымчалар, фигыль формалары, бәйлек һәм бәйлек сүзләр, янәшә тору һәм сүз тәртибе чаралары аша ияреп киләләр.  -Ияртүле бәйләнешкә кергән сүзләрнең берсе ияртүче, икенчесе иярүче сүз була. М-н: *Өйгә (иярүче) кайту (ияртүче)*  -Без барлык очракларны да карадыкмы икән? Ничек уйлыйсыз?  -Бу сорауга җавапны киләсе күнегүдән табарбыз.  **3. “Эзләнү” алымы.**  Тактада бирелгән җөмләләрдән иярүче һәм ияртүче сүзләрне парлап язарга.  *Октябрь җитте. Кырлар күптән игеннәрдән бушанды. Үләннәр саргайды. Агачларда соңгы яфраклар җил белән тартыша. Табигать кышка әзерләнә. (К.Тәхаудән)*  -Беренче җөмләдәге тезмә нәрсә ул? (ия, хәбәр)  Димәк, ияртүле бәйләнеш ия белән хәбәр арасында да була. Бу очракта җөмлә барлыкка килә.  Шулай итеп, җөмлә кисәкләре арасында ияртүле бәйләнеш нинди чаралар ярдәмендә белдерелә?  **Нәтиҗә**:кушымчалар, фигыль формалары, бәйлек, бәйлек сүзләр, янәшә тору һәм сүз тәртибе.   1. **Модель төзү.** 2. **Ныгыту өчен күнегү**. (парларда эш)   Җөмләләрдән иярүче һәм ияртүче сүзләрне парлап яз, бәйләүче чараларын күрсәт.  *Дәлиянең чәчәкләре эре һәм төсләргә бай. Рәвешләре дә төрле-төрле. Үзләре көзге якта үсәргә җайлашкан. Берәүләре рубин төсендә, икенчеләре җете кызыл, өченчеләре әфлисундай сары, дүртенчеләре сөттәй ап-ак. (К.Тәхаудән)*  **6. Белемнәрне тикшерү. Тест эшләү.**  **1. Җөмләдәге  сүзләр арасында нинди бәйләнешләр була?**  а) тезүле  б) ияртүле.  в) тезүле, ияртүле  г) ияртүсез  **2. Урам аша чыгу сүзтезмәсе ... бәйләнгән.**  а) бәйлек һәм бәйлек сүзләр  б) килеш кушымчалары  в) сүз тәртибе  г) фигыль формасы  **3. Яшел дәфтәр сүзтезмәсе...... бәйләнгән.**  а) бәйлек һәм бәйлек сүзләр  б) килеш кушымчалары  в) фигыль формасы  г) сүз тәртибе  **4. Кычкырып җырлау тезмәсе бәйләнгән**  а) бәйлек һәм бәйлек сүзләр  б) фигыль формасы  в) сүз тәртибе  г) килеш кушымчалары  **5.Ияртүле бәйләнешне белдерүче чараларны яз.**  -Парларда тикшерү, билгеләр кую. |
| III этап. Рефлексия | – Хәзер нәтиҗә ясыйк. Без бүген дәрескә нинди максат куйган идек? Нәрсәләр белдек?  -Ни өчен ияртүле бәйләнеш дип атала?  -Ияртүле бәйләнеш нинди чаралар ярдәмендә белдерелә?  -Ия белән хәбәр ияртүле бәйләнеш ясыймы?  -Ияртүле бәйләнеш тезүледән нәрсә белән аерыла?  *-*Модельне кабатлау  **8. Өй эше**  - мәҗбүри эш. Кагыйдәне кабатларга, ияртүле бәйләнешнең һәр төренә берәр мисал уйлап язарга.  - ярымиҗади эш. Әдәбият дәреслегеннән ияртүле бәйләнешкә кергән 5 сүзтезмә табып язарга.  - иҗади эш. “Табигать һәм кеше” дигән темага презентация ясарга. |